**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 8-Ի N 1025-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Տարածքային կառավարման և ենթակառուցվածքների**  **նախարարություն** | **17.04.2023թ.** |
| **N ԳՍ/22․5/11105-2023** |
| Նախագծի 1-ին կետի 2-րդ ենթակետում «Գազափոխադրման համակարգում անվտանգության և շահագործման կանոնները հաստատելու մասին» բառերը փոխարինել «Գազաբաշխման համակարգի անվտանգության և շահագործման կանոնները հաստատելու մասին» բառերով: | **Ընդունվել է.** |
| **2. Արդարադատության նախարարություն** | **17.04.2023թ.** |
| **N /27․3/19218-2023** |
| Ի կատարումն ՀՀ վարչապետի՝ 2023 թվականի ապրիլի 14-ի թիվ 02/51.62/12886-2023 հանձնարարականի՝ կից ներկայացվում է «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:  **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ փոփոխություններ և լրացում կատարելու մասին»** **Հայաստանի Հանրապետության կառավարության** **որոշման նախագծի** **վերաբերյալ**  1. «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետում «հավելված մեջ» բառերն անհրաժեշտ է փոխարինել «հավելվածում (այսուհետ՝ Հավելված)» բառերով:  2. Նախագծի 1-ին կետի 2-րդ ենթակետն անհրաժեշտ է խմբագրել, մասնավորապես՝ հիշյալ ենթակետում նշված 1-ին և 2-րդ կետերն առանձին կարգավորումներ են, բառեր դիտարկվել և նոր բառերով փոխարինվել չեն կարող, ուստի նկատի ունենալով «Նորմատիվ իրավական ակտերի մասին» օրենքի 33-րդ հոդվածի 1-ին մասի 4-րդ կետի պահանջները, հիշյալ կետերն անհրաժեշտ է ուժը կորցրած ճանաչել, այնուհետև լրացնել նոր՝ 3-րդ կետով՝ նշելով լրացվող նորմատիվ իրավական ակտի լրիվ անվանումը՝ համաձայն «Նորմատիվ իրավական ակտերի մասին» օրենքի 18-րդ հոդվածի 6-րդ մասի, մասնավորապես՝ ենթաօրենսդրական նորմատիվ իրավական ակտի լրիվ անվանումը հիշատակելիս դրանում հետևյալ հաջորդականությամբ ներառել այդ ակտն ընդունող մարմնի անվանումը, ընդունման տարին, ամիսը (տառերով), ամսաթիվը, ակտի վերնագիրը, ակտի հերթական համարը, բնույթը և տեսակը:  3. Նախագծի 1-ին կետի 3-րդ ենթակետն անհրաժեշտ է խմբագրել, մասնավորապես՝ «վերաշարադրել հետևյալ բովանդակությամբ» բառերն անհրաժեշտ է փոխարինել «շարադրել հետևյալ խմբագրությամբ» բառերով: Բացի այդ առաջարկում ենք Հավելվածի հիշյալ աղյուսակն ամբողջությամբ շարադրել նոր խմբագրությամբ՝ հետագայում Նախագծի ընդունման դեպքում ինկորպորացիայի կատարման հետ կապված՝ նկատի ունենալով այն հանգամանքը, որ աղյուսակի տողերը համարակալված չեն: Միաժամանակ առաջարկում ենք նաև Հավելվածի աղյուսակների համարակալումը վերանայել, մասնավորապես՝ դրանք համարակալել առանց աստղանիշերի հերթական արաբական թվանշաններով:  4. Նախագծի 1-ին կետի 4-րդ ենթակետն անհրաժեշտ է խմբագրել, մասնավորապես՝ «N 3\*\* աղյուսակի 6-րդ տողից հետո» բառերն անհրաժեշտ է փոխարինել «N 3 աղյուսակից հետո լրացնել նոր կետեր՝ հետևյալ բովանդակությամբ.» բառերով, իսկ «առանձին պարբերություններով:» բառերը՝ հանել:  5. Նախագծի Հավելվածի «հղում նորմատիվ իրավական ակտին» սյունակի՝  1)  բոլոր կետերում «13.04.2023թ» բառերն անհրաժեշտ է փոխարինել «2023 թվականի ապրիլի 13-ի» բառերով, ինչպես նաև բաժինների համարակալումը վերանայել, մասնավորապես՝ հռոմեական թվերը փոխարինել համապատասխան արաբական թվանշաններով, քանի որ Հայաստանի Հանրապետության կառավարության 2023 թվականի ապրիլի 13-ի թիվ 539-Ն որոշման հավելվածի բաժինները համարակալված են արաբական թվանշաններով:  2)  9-րդ, 9.1-րդ, 9.2-րդ, 9.3-րդ, 10-րդ, 10.1-րդ և 10.2-րդ կետերում «գլուխի» բառն անհրաժեշտ է փոխարինել «գլխի» բառով:  3)  19-րդ, 19.1-րդ, 19.2-րդ, 19.3-րդ և 20-րդ կետերն անհրաժեշտ է խմբագրել, քանի որ վկայակոչված Հայաստանի Հանրապետության կառավարության 2004 թվականի հոկտեմբերի 29-ի թիվ 1843-Ն որոշման հավելվածում 75-րդ և 76-րդ կետեր չկան: Բացի այդ, ըստ Նախագծի ընդունման հիմնավորման՝ Հայաստանի Հանրապետության կառավարության 2021 թվականի ապրիլի 22-ի թիվ 634-Ն որոշման 2-րդ կետի համաձայն՝ Հայաստանի Հանրապետության կառավարության 2004 թվականի հոկտեմբերի 29-ի թիվ 1843-Ն **որոշումն ուժը կորցրած է ճանաչվելու 2023 թվականի ապրիլի 23-ից**:  4)  22.1-րդ կետն անհրաժեշտ է խմբագրել, քանի որ Հայաստանի Հանրապետության կառավարության 2023 թվականի ապրիլի 13-ի թիվ 539-Ն որոշման հավելվածի 302-րդ կետը բ. և գ. ենթակետեր չունի:  5)  25.2-րդ կետից անհրաժեշտ է հանել «1-ին» բառը, քանի որ այն հիշյալ կետում նշված հարցի անվանման հետ առնչություն չունի: | 1. **Ընդունվել է.**   Կատարվել է համապատասխան փոփոխությունը:   1. **Մասամբ է ընդունվել**   Նախագծի 1-ին կետի 2-րդ ենթակետում նշված 1-ին և 2-րդ կետերն առանձին կարգավորումներ չեն, այլ ծանոթագրություններ առ այն, թե որ իրավական ակտի/ակտերի հիման վրա է կազմվել տվյալ ստուգաթերթը: Նշված կետերի բացակայության պարագայում ստուգաթերթի գործածության հարցում որևէ խնդիր չէր առաջանա, քանի որ բոլոր անհրաժեշտ հղումները արդեն իսկ սահմանված են ամեն առանձին հարցի համար: Միաժամանակ, դիտարկվող կետերը ուժը կորցրած ճանաչելու պարագայում ստուգաթերթում առաջանում է ավելորդ՝ չօգտագործվող տարածություն, որն նվազեցնում է ստուգաթերթի կիրառման ֆունկցիոնալությունը: Միաժամանակ, Նախագծի 1-ին կետի 2-րդ ենթակետը խմբագրվել է «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջի համաձայն։  3. **Մասամբ է ընդունվել**  Նախագծի 1-ին կետի 3-րդ ենթակետն խմբագրվել է, իսկ աղյուսակն ամբողջությամբ շարադրվել է նոր խմբագրությամբ։ Աղյուսակների համարակալումը չի վերանայվել, որպեսզի ստուգաթերթում առկա աղյուսակների և համապատասխան իրավական ակտերում առկա աղյուսակները ըստ համարակալման ձևի հստակ տարանջատվեն և տեսուչների մոտ տարընթերցման տեղ չառաջանա։  **4. Ընդունվել է.**  Կատարվել է համապատասխան փոփոխությունը:  **5. Ընդունվել է.**  Կատարվել են համապատասխան փոփոխությունները: |
| **4 Արտակարգ իրավիճակների նախարարություն** | 18․04․2023 |
| N 01/01․1/2384-2023 |
| Դիտողություններ և առաջարկություններ չունի: |  |
| **5. Ֆինանսների նախարարություն** |  |
|  |
| Սահմանված ժամկետում պատասխան չի ներկայացվել։ |  |
| **6. Քաղաքաշինության, տեխնիկական և հրդեհային անվտանգության տեսչական մարմին** |  |
|  |
| Սահմանված ժամկետում պատասխան չի ներկայացվել։ |  |